Karéta api Siliwangi

Karéta api Siliwangi (Aksara Sunda Baku: ) nyaéta karéta api lokal anu ngahubungkeun Stasion Cipatat jeung Stasion Sukabumi. Karéta ieu dijalankeun jeung Karéta api Pangrango anu ngalayanan rute stasion Sukabumi-Stasion Bogor Palédang.  Karéta ieu dioperasikeun ku Daérah Operasi II Bandung. Per 21 Séptémber 2020, KA Siliwangi dipanjangan ruteuna nepi ka Stasion Cipatat, bareng jeung bérésna réaktipasi jalur KA Cianjur-Padalarang ségmén Ciranjang-Cipatat.

Stasion nu dilayanan 
 Stasion Cipatat
Stasion Cipeuyeum
Stasion Ciranjang
 Stasion Cianjur
 Stasion Cibeber
 Stasion Lampegan
 Stasion Cireungas
 Stasion Gandasoli
 Stasion Sukabumi

Spesifikasi karéta 
 Lokomotip CC206
 4-5 karéta api ékonomi (K3)
 1 karéta makan pembangkit (KMP3)

Jadwal 
Karéta api Siliwangi dijalankeun 3 kali. Jadwal nu leuwih lengkepna tingali di Wikipédia Basa Indonésia.

Insidén 
 Dina poé Senén, 10 Pébruari 2014 dua gerbong KA Siliwangi nu berangkat ti Cianjur ka Sukabumi anjlok tabuh 13.30 di deukeut Torowongan Lampegan, Cianjur di pétak Stasion Lampegan - Stasion Cireungas. Awak salah sahiji gerbong nepi ka nubruk torowongan Lampegan, tapi henteu nepi ka ngarusak konstruksi torowongan.
 Dina poé Salasa, 31 Maret 2015 lokomotip jeung hiji gerbong KA Siliwangi jurusan Cianjur - Bogor anjlok di deukeut Stasion Cireungas. Karéta anjlok lantaran handap bantalan rél urug, Karéta teu bisa ngalanjutkeun perjalanan jeung panumpang ngalanjutkeun perjalananna maké transportasi séjén.

Tingali ogé 
Karéta api Pangrango, karéta api anu ngalayanan ruteu Stasion Sukabumi-Stasion Bogor Palédang

Rujukan

Tumbu kaluar 
 Situs resmi PT Kereta Api Indonesia 

Angkutan karéta di Indonésia